b'\n_START_ARTICLE_\nJuny\xc5\x8d\n_START_SECTION_\nValmistus\n_START_PARAGRAPH_\nNippon Yusen Kaisha eli Japanin postih\xc3\xb6yrylaivayhti\xc3\xb6 tilasi aluksen vuoden 1938 lopulla Mitsubishin Nagasakin telakalta ja  sen k\xc3\xb6li laskettiin 20. maaliskuuta 1939 telakkanumerolla 901. Alus laskettiin vesille 26. kes\xc3\xa4kuuta 1941 nimell\xc3\xa4 SS Kashiwaramaru. Alus myytiin keisarillisen japanin laivastolle 10. helmikuuta 1941 muutettavaksi lentotukialukseksi. Muutost\xc3\xb6iden j\xc3\xa4lkeen alus liitettiin laivastoon 3. toukokuuta 1942.\n_START_SECTION_\nPalvelus\n_START_PARAGRAPH_\nAlus osallistui Aleuttien taisteluun osana Midwayn taistelun h\xc3\xa4m\xc3\xa4yskampanjaa. My\xc3\xb6hemmin alus osallistui Guadalcanalin taisteluun ja Santa Cruzin saarten taisteluun, jossa sen torpedopommittajat vaurioittivat USS Enterprisea. Alukseen osui sukellusvene USS Halibutin ampuma torpedo 5. marraskuuta 1943, ja se vietti kolme kuukautta korjattavana. Alus osallistui my\xc3\xb6hemmin Filippiinienmeren taisteluun, jossa se vaurioitui pahasti, mutta alus korjattiin pian. Alukseen osui 9. joulukuuta 1944 kolme USS Sea Devilin, USS Plaicen ja USS Redfishin laukaisemaa torpedoa, ja alus vaurioitui pahoin. Alus p\xc3\xa4\xc3\xa4si kuitenkin omin voimin Saseboon, miss\xc3\xa4 alus oli korjattavana t\xc3\xb6iden keskeytt\xc3\xa4miseen maaliskuussa 1945 asti. Toisen maailmansodan j\xc3\xa4lkeen alus siirtyi Yhdysvaltain laivaston haltuun, ja lopulta se romutettiin vuosina 1946\xe2\x80\x931947. Aluksen laivakello l\xc3\xb6ydettiin Saipanin l\xc3\xa4hist\xc3\xb6lt\xc3\xa4 vuonna 1944, ja se siirrettiin Fordhamin yliopistoon New Yorkiin, jossa se on edelleen.'